شەفەق نیوز/ سەرچەوەیگ ئەمنی، ئمڕوو دووشەممە، ئاشکرای ووردەکاریەیل
تاوان کوشتنیگ لە پارێزگای کەرکوک کرد، لێکۆڵینەوەکان دەرخستن ک دوو برای قوربانیەگە
دەسیان هاناو رووداوەگە هەرچەن هەردوگیان ناخاڵەن.
سەرچەوەگە باس رووداوەگە ئەرا ئاژانس شەفەق نیوز کرد وت:  دەزگا ئەمنیەکان وەرجە سێ ڕووژ تەرم پیاویگ لەناو
ماڵیگ تەواو نەکریاگ لە ناوچەی عەمەل شەعبی لە شار کەرکوک پەیا کردن، و شوین بەسانن
وەقەی دەسەیلی دیار بوی.
وتیش؛ قوربانیەگە لە دانیشتوەیل ناوچەی عەمەل شەعبیە لەتەمەن
٢٣ ساڵانە، و وەگورەی راپۆرت پزشک دادوەری نشان دەێد ک قوربانیەگە لەلایەن نەناسریایلیگ
تا مردنی لەناو ئاو  خنکیاگە.
سەرچەوەگە وتیش: هێزەیل پۆلیس دەسوەسەر دوو برای قوربانیەگە
کردن و خوەیان ئاشکرای کوشتن براگەیان کردن.
سەرچەوەگە دیاری کرد ک دوو براگە خریانە زیندان ناخاڵەیل،
چوونکە یەکیگیان هالە تەمەن ١٧ ساڵان و تەمەن ئەواکە دیاری نەکرد.
